**Ministru kabineta noteikumu projekta**

**„Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni”**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni” (turpmāk – Projekts) izstrādāts saskaņā ar Profesionālās izglītības likuma 29. panta trešo daļu, kas nosaka, ka Ministru kabinets apstiprina profesionālo kvalifikāciju sarakstu, kuras iegūstot kārtojami centralizētie profesionālās kvalifikācijas eksāmeni (turpmāk – centralizētais eksāmens). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 10.decembra noteikumos Nr.1412 „Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni” (turpmāk – MK noteikumi Nr.1412), sarakstā iekļautas tās profesionālās kvalifikācijas, kuru izglītības programmas īstenoja un profesionālās kvalifikācijas eksāmenus (turpmāk – eksāmens) arodizglītības un profesionālās vidējās izglītības programmās organizēja vairāk kā viena profesionālās izglītības iestāde.Ir identificētas tās profesionālās kvalifikācijas, kurās turpmākajos mācību gados (2016./2017.mācību gadā un 2017./2018.mācību gadā) eksāmeni tiks organizēti vairākās (*divās vai vairāk)* profesionālās izglītības iestādēs, bet kuras nav iekļautas MK noteikumos Nr.1412. Tās ir šādas profesionālās kvalifikācijas: “Datorizētās ciparu vadības (CNC) metālapstrādes darbgaldu iestatītājs”, “Drēbnieks”, “Ekotūrisma speciālists”, “Finanšu darbinieks”, “Inženierkomunikāciju tehniķis”, “Manikīra un pedikīra speciālists”, “Mašīnbūves tehniķis”, “Restorānu pakalpojumu speciālists”, “SPA speciālists”, “Tūristu grupas pavadonis”, “Vizuālā tēla stilists”. Lai nodrošinātu šiem eksāmeniem vienotu eksāmena programmu, saturu un vērtēšanas kritērijus, nepieciešams šos dokumentus izstrādāt centralizēti un arī centralizēti noteikt eksāmena teorētiskās daļas norises datumu un laiku. Tātad, nepieciešams šīs profesionālās kvalifikācijas iekļaut centralizēto eksāmenu sarakstā.Savukārt, vairākām profesionālajām kvalifikācijām, kuras iekļautas MK noteikumos Nr.1412 vairs nav nozīmes organizēt centralizētos eksāmenus, jo tās vairs neapgūst vispār vai apgūst tikai vienā izglītības iestādē. Tās ir šādas profesionālās kvalifikācijas: “Apdares darbu strādnieks”, “Aprūpētājs”, “Būvtehniķis”, “Ciparu programmas vadības darbgaldu iestatītājs”, “Dzelzceļa transporta automātikas, telemehānikas un komunikāciju tehniķis”, “Elektromontieris”, “Ēku inženiertīklu tehniķis”, “Gāzmetinātājs (OAW)”, “Lauku tūrisma speciālists”, “Rūpniecības komercdarbinieks”, “Sanitārtehnisko iekārtu montētājs”, “Sardzes stūrmanis uz kuģiem, mazākiem par 500 BT, piekrastes kuģošanā”, “Sekretārs”, “Tūrisma pakalpojumu komercdarbinieks”, “Virpotājs”. |
|  3. | Projekta izstrādē iesaistītās institūcijas | Nav attiecināms. |
|  4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 87 profesionālās izglītības iestādes un aptuveni 10000 izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija. | Nav. |

Anotācijas III., IV. un V. sadaļa – projekts šīs jomas neskar.

|  |
| --- |
|    VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes laikā aptaujāt profesionālās izglītības iestādes par plānotajiem eksāmeniem 2016./2017.mācību gadā un 2017./2018.mācību gadā, lai precizētu no VIIS izgūto informāciju.Pēc Projekta izstrādes iepazīstināt ar to profesionālās izglītības iestādes, kurām Projekts varētu būt saistošs, ievietojot Projekta materiālus Valsts izglītības satura centra elektroniskajā saziņas vidē Reģistrētajiem lietotājiem.Pēc noteikumu stāšanās spēkā informēt profesionālās izglītības iestādes ar noteikumu saturu, publicējot tos Valsts izglītības satura centra mājas lapā. |
| 2. | Sabiedrības līdzdalība projekta izstrādē | Lai noskaidrotu, profesionālās kvalifikācijas, kurās eksāmeni tiks organizēti vairākās (*divās vai vairāk)* profesionālās izglītības iestādēs 2016./2017.mācību gadā un 2017./2018.mācību gadā, tika aptaujātas profesionālās izglītības iestādes, kuras īsteno arodizglītības un profesionālās vidējās izglītības programmas. |
| 3. | Sabiedrības līdzdalības rezultāti | Aptaujātās profesionālās izglītības iestādes piedalījušās informācijas sniegšanā par profesionālajām kvalifikācijām, kurās tiks organizēti eksāmeni arodizglītības un profesionālās vidējās izglītības programmās 2016./2017.mācību gadā un 2017./2018.mācību gadā. Saskaņā ar aptaujas rezultātiem izveidots profesionālo kvalifikāciju saraksts, kuros kārtojami centralizētie eksāmeni. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Noteikumu projekta izpildi nodrošinās Valsts izglītības satura centrs un profesionālās izglītības iestādes, kuras īstenos Projekta 2.punktā minētās arodizglītības vai profesionālās izglītības programmas. |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde īstenojama esošo finanšu un cilvēkresursu ietvaros.Projekta izpildei nav nepieciešams izveidot jaunas institūcijas vai iestādes.  |
|  3. | Cita informācija | Tiesību akta darbība paredzēta tuvākajiem diviem mācību gadiem. |

Izglītības un zinātnes ministrs Kārlis Šadurskis

Vīzē:

Valsts sekretāre Līga Lejiņa

04.04.2016. 10:26

660

R.Ančupāne

67350812, ruta.ancupane@visc.gov.lv